غزه ده یاقیلغی بحرانی باشلب کیتدی. برق سنترالی ده بوگون تولید توختب قاله دی. غزه انرژی اداره سی باشلیغی نینگ اورین باسری فتحی الشیخ خلیل, غزه نینگ بیرته گینه برق سنترالی نینگ, یاقیلغی منبعی نینگ موجود ایمس لیگی سببلی فعالیتی نینگ توختب قاله دیگن لیگی نی بلدررایکن, حکومت بیلن ارتباط قوریب مسئله نینگ ییچیلیشی گه تیگیشلی سعی و حرکت ایتیتگن لیک لری نی معلوم قلدی. برق نینگ کیتیب قالیشی نینگ کتته معما لر گه سبب بوله دیگن لیگی نی بلدرگن خلیل, اوشبو وضعیت نینگ تحریم لر نینگ تطبیق ایتیلیب کیلیتگن غزه ده گی قیین چیلیک لرنینگ آرتیب کیتیشی گه سبب بوله دیگن لیگی نی بلدردی. ساغلیق نی سقلش وزیر لیگی تمانیدن هم بیریلگن بیانات ده, کسل خانه لرنینگ یاقیلغی ماده سی نینگ ساتیب آلینیشی اوچون قریب ۲۹۰ مینگ دالرلیک بیر بودیجه نینگ اجره تیلگن لیگی بلدریلدی. یاقیلغی ماده سی قیین چیلیک لری سببلی غزه ده گی برق سنترالی ده ایریم پیت لر ده برق نینگ تولید ایتیلیشی توخته تیلیب قویلماقده. قریب بیر میلیون ۸ یوز کیشی نینگ یشیتگن غزه ده یاقیلغی بحرانی نینگ برق لرنینگ حتی کونده ۱۲ ساعت لیک بیر مدت بیلن کیتیب قالیشی گه سبب بولماقده. خودی منه شو وضعیت نینگ اوزی نینگ ساغلیق کبی ساحه لر ده کتته قیین چیلیک لر گه سبب بولیتگن لیگی کورینماقده.
